phoneee/thai-legal-corpus huggingface dataset:
ประกาศกรมสรรพสามิตประกาศกรมสรรพสามิตเรื่อง หลักเกณฑ์ วิธีการและเงื่อนไขว่าด้วยการลดหย่อนภาษีสำหรับสินค้าที่ผลิตขึ้นจากสินค้าที่เสียภาษีสรรพสามิตแล้ว---------------------------- อาศัยอำนาจตามความในมาตรา ๑๐๑ แห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ.๒๕๓๔ อธิบดีกรมสรรพสามิตกำหนดหลักเกณฑ์ วิธีการ และเงื่อนไขสำหรับสินค้าที่นำมาใช้เป็นวัตถุดิบหรือส่วนประกอบในการผลิตสินค้า ซึ่งได้เสียภาษีสรรพสามิตไว้แล้วมาหักออกจากจำนวนเงินภาษีที่ผู้ประกอบอุตสาหกรรมต้องเสียสำหรับสินค้าที่กำหนดในกฎกระทรวงไว้ดังต่อไปนี้ ข้อ ๑ให้ยกเลิกประกาศกรมสรรพสามิตเรื่อง หลักเกณฑ์ วิธีการ และเงื่อนไข ว่าด้วยการลดหย่อนภาษีสำหรับสินค้าที่ผลิตขึ้นจากสินค้าที่ได้เสียภาษีสรรพสามิตแล้ว ลงวันที่ ๑ มกราคม๒๕๓๕ ข้อ ๒วัตถุดิบหรือส่วนประกอบในการผลิตสินค้าที่ผู้ประกอบอุตสาหกรรมจะขอลดหย่อนภาษีได้นั้น จะต้องเป็นวัตถุดิบหรือส่วนประกอบที่ได้นำมาใช้ผลิตสินค้าในจำนวนที่มีการขอชำระภาษี ข้อ ๓ให้นำจำนวนเงินภาษีสรรพสามิตของวัตถุดิบหรือส่วนประกอบในการผลิตสินค้าที่ได้เสียไว้แล้วมาหักออกจากจำนวนเงินภาษีสรรพสามิตที่จะต้องเสียสำหรับสินค้านั้นได้เท่าจำนวนเงินภาษีสรรพสามิตที่ได้เสียไว้แล้ว ข้อ ๔ให้ผู้ประกอบอุตสาหกรรมที่ประสงค์จะขอลดหย่อนภาษีสรรพสามิตยื่นแบบรายการวัตถุดิบหรือส่วนประกอบในการผลิตสินค้าที่จะขอลดหย่อนภาษีสรรพสามิต(ภษ.๐๑ - ๒๙) จำนวน ๓ ฉบับต่ออธิบดีหรือผู้ซึ่งอธิบดีมอบหมายโดยแจ้งปริมาณส่วนผสมหรือจำนวนวัตถุดิบหรือส่วนประกอบในการผลิตสินค้าต่อหน่วย กรรมวิธีการผลิตสินค้าและหลักฐานอื่นที่อธิบดีหรือผู้ซึ่งอธิบดีมอบหมายกำหนดหากจะมีการเปลี่ยนแปลงปริมาณส่วนผสมหรือจำนวนวัตถุดิบหรือส่วนประกอบในการผลิตสินค้าที่แจ้งไว้ให้ผู้ประกอบอุตสาหกรรมแจ้งรายการที่เปลี่ยนแปลงนั้นก่อนทำการเปลี่ยนแปลงทุกครั้ง เว้นแต่ ในกรณีที่การผลิตสินค้านั้นไม่สามารถกำหนดปริมาณส่วนผสมหรือจำนวนวัตถุดิบหรือส่วนประกอบในการผลิตได้แน่นอนให้ได้รับการยกเว้นไม่ต้องแจ้งรายการที่เปลี่ยนแปลงนั้นก่อนทำการเปลี่ยนแปลงทุกครั้ง แต่ทั้งนี้ จะต้องได้รับการอนุมัติให้ไม่ต้องแจ้งการเปลี่ยนแปลงจากอธิบดีหรือผู้ซึ่งอธิบดีมอบหมายก่อน ในระหว่างการพิจารณารายการที่ขอเปลี่ยนแปลงนั้นให้ผู้ประกอบอุตสาหกรรมดำเนินการผลิตสินค้าตามรายการที่ขอเปลี่ยนแปลงไปพลางก่อนได้ การดำเนินการตามวรรคหนึ่งให้ยื่นที่กรมสรรพสามิต หรือสำนักงานสรรพสามิตจังหวัดซึ่งเป็นสถานที่ที่ผู้ประกอบอุตสาหกรรมชำระภาษี และให้เจ้าพนักงานสรรพสามิตซึ่งมีหน้าที่เกี่ยวข้องทำการตรวจสอบและวิเคราะห์วัตถุดิบตามความจำเป็นแล้วแต่กรณี ข้อ ๕เมื่ออธิบดีหรือผู้ซึ่งอธิบดีมอบหมายได้อนุมัติให้ลดหย่อนภาษีสรรพสามิตแล้วให้มีผลตั้งแต่วันที่ยื่นคำขออนุมัติในการขอลดหย่อนภาษีสรรพสามิตให้ผู้ประกอบอุตสาหกรรมยื่นแบบรายการภาษี (ภษ.๐๑ - ๑๒)พร้อมแบบคำขอลดหย่อนภาษีสรรพสามิตสำหรับวัตถุดิบหรือส่วนประกอบในการผลิตสินค้า (ภษ.๐๑ - ๓๐) บัญชีรับ -จ่ายสินค้าที่นำมาใช้เป็นวัตถุดิบในการผลิต และให้มีเอกสารสำเนาภาพถ่ายใบเสร็จรับเงินหรือใบกำกับสินค้าที่นำมาใช้เป็นวัตถุดิบหรือส่วนประกอบรวมทั้งหลักฐานอื่นที่อธิบดีหรือผู้ซึ่งอธิบดีมอบหมายกำหนด รวม ๓ ชุด ข้อ ๖ประกาศนี้ให้ใช้บังคับตั้งแต่วันออกประกาศเป็นต้นไป ประกาศณ วันที่ ๙ มกราคม พ.ศ. ๒๕๓๘ สมใจนึกเองตระกูล อธิบดีกรมสรรพสามิต[ดูข้อมูลจากภาพกฎหมาย][รก.๒๕๓๘/๑๗ง/๗/๒๘ กุมภาพันธ์ ๒๕๓๘] ธิดาวรรณ/ แก้ไข ๕ก.ย. ๒๕๔๕ B+A(C)
ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๗ (พ.ศ. ๒๕๒๖)เรื่องกำหนดภาชนะเซรามิกที่ใช้กับอาหารเป็นสินค้าที่ควบคุมฉลาก อาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการว่าด้วยฉลากออกประกาศไว้ ดังต่อไปนี้ข้อ๑ ในประกาศนี้ ภาชนะเซรามิกที่ใช้กับอาหาร หมายความว่า ภาชนะเซรามิก (ceramic ware) สำหรับบรรจุอาหาร และอุปกรณ์อื่นที่ใช้ในการเตรียม การเก็บรักษาหรือการบริโภคอาหาร ไม่ว่าจะเป็นเซรามิกชนิดใด เช่น ไซนา (china) ครอกเคอรี่ (crockery) พอร์ซเลน (porcelain) เออร์เทนแวร์ (earthenware) ภาชนะแก้ว (glass) เซรามิกแก้ว (glass ceramic)และอื่น ๆ และหมายความรวมถึงภาชนะโลหะเคลือบด้วยข้อ๒ ให้ภาชนะเซรามิกที่ใช้กับอาหารเป็นสินค้าที่ควบคุมฉลากข้อ๓ ภาชนะเซรามิกที่ใช้กับอาหารที่จะนำออกขาย ต้องมีฉลากติดไว้ที่ตัวภาชนะอย่างเป็นเนื้อเดียวกันหรือจะจัดให้มีฉลาก ปิดหรือติดไว้ที่ตัวภาชนะแทนก็ได้ข้อ๔ ฉลากนั้นต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญ ดังต่อไปนี้(๑)ในกรณีที่เป็นสินค้าที่ผลิตในราชอาณาจักร ให้ระบุชื่อผู้ผลิตและสถานที่ประกอบการของผู้ผลิตในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้าถ้าผู้ผลิตหรือผู้นำเข้ารายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของผู้ผลิตหรือผู้นำเข้าก็ได้(๒)ภาชนะเซรามิกที่ใช้กับอาหารที่ควบคุมฉลากชนิดใดที่มีปริมาณตะกั่วหรือแคดเมียมละลายออกมาเกินเกณฑ์ที่กระทรวงสาธารณสุขกำหนดตามกฎหมายว่าด้วยอาหารเกี่ยวกับลักษณะของภาชนะเซรามิกที่ใช้กับอาหาร ให้มีคำเตือนว่า ห้ามใช้บรรจุอาหาร หรือ ห้ามใช้สัมผัสอาหารแล้วแต่กรณีข้อความที่เป็นคำเตือนต้องใช้ตัวอักษรขนาดใหญ่กว่าตัวอักษรอื่นที่มีอยู่ในฉลากประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๒๙มีนาคม ๒๕๒๖มาลดี วสีนนท์ประธานกรรมการว่าด้วยฉลากมณฑิตา/ผู้จัดทำ๑๗ ธันวาคม ๒๕๕๓พัสสน/ผู้ตรวจ๒๐ มกราคม ๒๕๕๔[๑] ราชกิจจานุเบกษาเล่ม ๑๐๐/ตอนที่ ๕๘/ฉบับพิเศษ หน้า ๘/๑๔ เมษายน ๒๕๒๖
ประกาศกระทรวงการคลังเรื่อง กําหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสํารองเลี้ยงชีพในท้องที่ที่เกิดวิกฤตเศรษฐกิจ สาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจ---------------------------------------------- เพื่อเป็นการช่วยเหลือและบรรเทาความเดือดร้อนแก่ลูกจ้างและนายจ้างซึ่งได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 (COVID-19) อันส่งผลกระทบต่อสถานการณ์ทางเศรษฐกิจอาศัยอํานาจตามความในมาตรา 10/1 แห่งพระราชบัญญัติกองทุนสํารองเลี้ยงชีพ พ.ศ.2530 ซึ่งแก้ไขเพิ่มเติมโดยพระราชบัญญัติกองทุนสํารองเลี้ยงชีพ (ฉบับที่ 4) พ.ศ. 2558 รัฐมนตรีว่าการกระทรวงการคลังจึงออกประกาศ ดังต่อไปนี้ข้อ ๑ ให้ลูกจ้างหรือนายจ้างที่ได้รับผลกระทบด้านฐานะการเงินจากสถานการณ์การระบาดของโรคติดเชื้อไวรัสโคโรนา 2019 (COVID-19) สามารถหยุดหรือเลื่อนการส่งเงินสะสมหรือเงินสมทบเข้ากองทุนสํารองเลี้ยงชีพได้เป็นการชั่วคราว ตั้งแต่งวดนําส่งเงินปัจจุบัน จนถึงงวดนําส่งเงินของเดือนธันวาคม 2563 โดยฝ่ายลูกจ้าง และนายจ้างที่ไม่ได้นําส่งเงินสะสมหรือเงินสมทบในช่วงนี้ ให้ถือว่าสถานภาพยังคงอยู่ และนับต่อเนื่องไปได้ในกรณีนายจ้างหยุดหรือเลื่อนการส่งเงินสมทบเข้ากองทุนสํารองเลี้ยงชีพตามวรรคหนึ่งหากลูกจ้างรายใดประสงค์จะส่งเงินสะสมเข้ากองทุนสํารองเลี้ยงชีพก็สามารถดําเนินการได้ โดยนายจ้างจะส่งเงินสมทบเข้ากองทุนสํารองเลี้ยงชีพให้แก่ลูกจ้างรายนั้นหรือไม่ก็ได้ข้อ ๒ การหยุดหรือเลื่อนการนําส่งเงินเข้ากองทุนสํารองเลี้ยงชีพเป็นการชั่วคราว *จะต้องได้รับความเห็นชอบจากที่ประชุมใหญ่สมาชิก โดยคะแนนเสียงที่ใช้เป็นมติที่ประชุมนั้นจะต้องเป็นไป*ตามที่กําหนดในข้อบังคับกองทุน หรือต้องไม่น้อยกว่ากึ่งหนึ่งของจํานวนสมาชิกที่เข้าร่วมประชุมหากไม่ได้กําหนดในข้อบังคับกองทุนและในกรณีที่ไม่สามารถจัดประชุมใหญ่สมาชิกได้ ให้กรรมการในคณะกรรมการกองทุนสํารองเลี้ยงชีพให้ความเห็นชอบด้วยมติเอกฉันท์ให้หยุดหรือเลื่อนส่งเงินสะสมหรือเงินสมทบเป็นการชั่วคราว สําหรับกองทุนสํารองเลี้ยงชีพที่ประกอบด้วยนายจ้างหลายราย (Pooled Fund) ให้ใช้มติที่ประชุมของสมาชิกของนายจ้างรายนั้น ๆ หรือมติคณะกรรมการกองทุนนายจ้างรายนั้น ๆ เป็นเกณฑ์ข้อ ๓ ให้นายจ้างหรือคณะกรรมการกองทุนสํารองเลี้ยงชีพแจ้งการขอหยุดหรือเลื่อนการส่งเงินสะสมหรือเงินสมทบเข้ากองทุนสํารองเลี้ยงชีพต่อนายทะเบียนพร้อมเอกสาร ดังนี้(1) หนังสือรับรองจากนายจ้างซึ่งรับรองว่ามีปัญหาในการดําเนินกิจการอันเนื่องมาจากสถานการณ์โรคติดเชื้อไวรัสโคโรนา 2019 (COVID-19) และมีปัญหาฐานะการเงินจริง โดยมีกรรมการผู้มีอํานาจลงนามผูกพันนายจ้างรายนั้น ๆ เป็นผู้ลงลายมือชื่อ และ(2) รายงานการประชุมใหญ่สมาชิก หรือรายงานการประชุมคณะกรรมการกองทุนสํารองเลี้ยงชีพ ซึ่งอย่างน้อยต้องมีรายงานว่า นายจ้างมีปัญหาในการดําเนินกิจการอันเนื่องมาจากสถานการณ์โรคติดเชื้อไวรัสโคโรนา 2019 (COVID-19) และมีปัญหาฐานะการเงินจริง และมีมติที่ระบุรายละเอียดว่ากองทุนสํารองเลี้ยงชีพจะให้มีการหยุดหรือเลื่อนส่งเงินสะสมหรือเงินสมทบเป็นการชั่วคราวถึงเมื่อใด (ไม่เกินงวดนําส่งเงินของเดือนธันวาคม 2563)ข้อ ๔ เมื่อลูกจ้างและนายจ้างจะส่งเงินสะสมและเงินสมทบตามข้อ 1 เข้ากองทุนสํารองเลี้ยงชีพต่อไป ให้แจ้งนายทะเบียนทราบข้อ ๕ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ผู้มีอํานาจลงนาม - ประกาศ ณ วันที่ ๒๙ เมษายน พ.ศ. 2563 (นายอุตตม สาวนายน) รัฐมนตรีว่าการกระทรวงการคลัง
คำสั่งกรมตำรวจคำสั่งกรมตำรวจที่๑๗๗๕/๒๕๒๐เรื่องห้ามการสั่งหรือนำสิ่งพิมพ์เข้ามาในราชอาณาจักร----------- อธิบดีกรมตำรวจอาศัยอำนาจตามความในมาตรา ๘ แห่งพระราชบัญญัติการพิมพ์ พุทธศักราช ๒๔๘๔สั่งห้ามการสั่งหรือนำสิ่งพิมพ์จากต่างประเทศ ภาษาไทย ชื่อ "พิราบขาว" ของแนวร่วมต่อต้านเผด็จการไทยในสวีเดนเข้ามาในราชอาณาจักร ทั้งนี้ตั้งแต่วันประกาศในราชกิจจานุเบกษาเป็นต้นไป สั่งณ วันที่ ๒ พฤศจิกายน ๒๕๒๐ พลตำรวจเอก มนต์ชัย พันธุ์คงชื่น อธิบดีกรมตำรวจ
ประกาศกระทรวงสาธารณสุขประกาศกระทรวงสาธารณสุขเรื่อง กำหนดลักษณะของบริเวณที่พักภาชนะบรรจุมูลฝอยติดเชื้อ เพื่อให้การเก็บกักภาชนะบรรจุมูลฝอยติดเชื้อของสถานบริการการสาธารณสุขดังต่อไปนี้คือ(๑) สถานพยาบาลประเภทที่ไม่รับผู้ป่วยไว้ค้างคืน(๒) สถานพยาบาลสัตว์ประเภทที่ไม่มีที่พักสัตว์ป่วยไว้ค้างคืน หรือประเภทที่มีที่พักสัตว์ป่วยไว้ค้างคืนตามชนิดและจำนวนไม่เกินที่กระทรวงสาธารณสุขกำหนดโดยประกาศในราชกิจจานุเบกษาเป็นไปโดยถูกต้องและเหมาะสมตามหลักเกณฑ์ด้านสุขลักษณะสามารถป้องกันการแพร่กระจายของเชื้อโรคไปสู่ประชาชนอย่างมีประสิทธิภาพอาศัยอำนาจตามความในข้อ๑๙ วรรคสองของกฎกระทรวงว่าด้วยการกำจัดมูลฝอยติดเชื้อ พ.ศ. ๒๕๔๕ รัฐมนตรีว่าการกระทรวงสาธารณสุขจึงกำหนดลักษณะของบริเวณที่พักภาชนะบรรจุมูลฝอยติดเชื้อไว้ดังต่อไปนี้ข้อ๑ บริเวณที่พักภาชนะบรรจุมูลฝอยติดเชื้อต้องมีลักษณะและอุปกรณ์ดังนี้(๑) ตั้งอยู่ภายในสถานพยาบาล ในจุดที่เหมาะสม แยกเป็นสัดส่วนเฉพาะ ไม่อับชื้นสะดวกสำหรับการขนมูลฝอยติดเชื้อไปกำจัด และต้องไม่ตั้งอยู่ในบริเวณที่เก็บเครื่องมืออุปกรณ์ในการรักษาอ่างล้างมือ สถานที่ประกอบ ปรุง เก็บหรือสะสมอาหาร เป็นต้น(๒) มีภาชนะสำหรับรองรับภาชนะบรรจุมูลฝอยติดเชื้อที่มีลักษณะดังนี้ก)ทำด้วยวัสดุที่แข็งแรง ทนทานต่อสารเคมี พื้นผิวต้องมีลักษณะเรียบทำความสะอาดง่ายไม่รั่วซึม มีฝาปิดมิดชิด สามารถป้องกันสัตว์แมลงพาหะนำโรคได้ และให้มีการฆ่าเชื้อก่อนนำไปใช้ข)ต้องมีขนาดความจุเพียงพอ สามารถเก็บกักภาชนะบรรจุมูลฝอยติดเชื้อได้อย่างน้อย ๒ วันในกรณีที่เก็บมูลฝอยติดเชื้อไว้เกินเจ็ดวันต้องให้อยู่ที่อุณหภูมิไม่เกิน ๑๐ องศาเซลเซียสค) ต้องพิมพ์ข้อความว่าที่พักมูลฝอยติดเชื้อขนาดและสีที่มองเห็นได้ชัดเจนคู่กับตรา ตามประกาศกระทรวงสาธารณสุขเรื่อง ตราสัญลักษณ์สำหรับพิมพ์บนภาชนะบรรจุมูลฝอยติดเชื้อ พ.ศ. ๒๕๔๖ บนภาชนะรองรับภาชนะบรรจุมูลฝอยติดเชื้อข้อ๒[๑]ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาประกาศ ณ วันที่ ๑๖พฤษภาคม พ.ศ. ๒๕๔๘อนุทิน ชาญวีรกูลรัฐมนตรีช่วยว่าการฯรักษาราชการแทนรัฐมนตรีว่าการกระทรวงสาธารณสุขฐิติพงษ์/ผู้จัดทำ๒ สิงหาคม ๒๕๔๘จุฑามาศ/ปรับปรุง๘ ตุลาคม ๒๕๕๗[๑]ราชกิจจานุเบกษา เล่ม ๑๒๒/ตอนพิเศษ ๕๒ ง/หน้า ๖/๑๔ กรกฎาคม ๒๕๔๘
คำพิพากษาศาลฎีกาที่ 1070/2477หลักกฎหมาย: ศาลเดิมให้จำคุกจำเลยตามมาตรา 249-53 กำหนด 3 ปีศาลอุทธรณ์แก้ให้จำคุกจำเลยตาม 251 มีกำหนด 5 ปีดังนี้เป็นแก้มากคดีนี้ศาลเดิมพิพากษาว่า ม.จำเลยมีผิดตามมาตรา ๒๔๙-๕๓ ให้จำคุก ๓ ปี ศาลอุทธรณ์พิพากษาแก้ว่า ม.จำเลยมีผิดตามมาตรา ๒๕๑ ให้จำคุก ๕ ปี ศาลฎีกาพิพากษายืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1070/2477อัยยการพัทลุงโจทก์นายตั้น ,นายหมานุ้ยจำเลย พ.ร.บ.ลักษณฎีกาอุทธรณ์ พ.ศ.2469 ม. 3 แก้มากศาลเดิมให้จำคุกจำเลยตามมาตรา 249-53 กำหนด 3 ปีศาลอุทธรณ์แก้ให้จำคุกจำเลยตาม 251 มีกำหนด 5 ปีดังนี้เป็นแก้มากคดีนี้ศาลเดิมพิพากษาว่า ม.จำเลยมีผิดตามมาตรา ๒๔๙-๕๓ ให้จำคุก ๓ ปี ศาลอุทธรณ์พิพากษาแก้ว่า ม.จำเลยมีผิดตามมาตรา ๒๕๑ ให้จำคุก ๕ ปี ศาลฎีกาพิพากษายืนตามศาลอุทธรณ์(พลางกูร-มนธา-ธรรมบัณฑิต บุนยะปานะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีนี้ศาลเดิมพิพากษาว่า ม.จำเลยมีผิดตามมาตรา ๒๔๙-๕๓ ให้จำคุก ๓ ปี ศาลอุทธรณ์พิพากษาแก้ว่า ม.จำเลยมีผิดตามมาตรา ๒๕๑ ให้จำคุก ๕ ปี ศาลฎีกาพิพากษายืนตามศาลอุทธรณ์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1070/2477อัยยการพัทลุงโจทก์นายตั้น ,นายหมานุ้ยจำเลย พ.ร.บ.ลักษณฎีกาอุทธรณ์ พ.ศ.2469 ม. 3 แก้มากศาลเดิมให้จำคุกจำเลยตามมาตรา 249-53 กำหนด 3 ปีศาลอุทธรณ์แก้ให้จำคุกจำเลยตาม 251 มีกำหนด 5 ปีดังนี้เป็นแก้มากคดีนี้ศาลเดิมพิพากษาว่า ม.จำเลยมีผิดตามมาตรา ๒๔๙-๕๓ ให้จำคุก ๓ ปี ศาลอุทธรณ์พิพากษาแก้ว่า ม.จำเลยมีผิดตามมาตรา ๒๕๑ ให้จำคุก ๕ ปี ศาลฎีกาพิพากษายืนตามศาลอุทธรณ์(พลางกูร-มนธา-ธรรมบัณฑิต บุนยะปานะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 111408. คำพิพากษาศาลฎีกาที่ 1069/2477 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1069/2477 อาชญา ม. 294-60()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวงฉะบับที่ ๖ (พ.ศ. ๒๔๙๐)ว่าด้วยบ่อล่อสัตว์น้ำออกตามความในพระราชบัญญัติการประมงพ.ศ. ๒๔๙๐[๑] อาศัยอำนาจตามความในมาตรา ๔ (๖) และมาตรา ๕แห่งพระราชบัญญัติการประมง พ.ศ. ๒๔๙๐ รัฐมนตรีว่าการกระทรวงเกษตราธิการออกกฎกระทรวงไว้ ดังต่อไปนี้ก. บ่อล่อสัตว์น้ำ ข้อ ๑. บ่อล่อสัตว์น้ำคือที่ล่อสัตว์น้ำซึ่งอยู่ในที่ดินอันบุคคลถือกรรมสิทธิ์ก็ดีหรือในที่สาธารณสมบัติของแผ่นดินก็ดีไม่ว่าบ่อล่อสัตว์น้ำนั้นจะมีลักษณะหรือรูปร่างอย่างใดโดยผู้ขุดหรือสร้างหรือเจ้าของหรือผู้ครอบครองมีความมุ่งหมายโดยตรงหรือโดยปริยายที่จะล่อสัตว์น้ำจากที่จับสัตว์น้ำเพื่อประโยชน์ในการทำการประมงข.การขุดหรือสร้างบ่อล่อสัตว์น้ำ ข้อ ๒. ผู้ใดประสงค์จะขุดหรือสร้างบ่อล่อสัตว์น้ำในที่ดินอันเป็นสาธารณสมบัติของแผ่นดินต้องยื่นคำขอตามแบบพิมพ์ (คำขอ ๔) ท้ายกฎกระทรวงนี้ต่อคณะกรมการอำเภอท้องที่ข้อ ๓. เมื่อได้รับคำขอตามข้อ๒ แล้ว ให้พนักงานเจ้าหน้าที่พิจารณาคำขอเมื่อเห็นสมควรอนุญาตก็ให้ออกใบอนุญาตตามแบบพิมพ์ (อนุญาต ๔) ท้ายกฎกระทรวงนี้ค.การทำการประมงในบ่อล่อสัตว์น้ำ ข้อ ๔. ผู้ใดประสงค์จะทำการประมงในบ่อล่อสัตว์น้ำด้วยวิธีวิดน้ำหรือทำให้น้ำในบ่อนั้นแห้งหรือลดน้อยลงไม่ว่าบ่อล่อสัตว์น้ำนั้นจะอยู่ในที่ดินอันบุคคลถือกรรมสิทธิ์หรืออยู่ในที่ดินอันเป็นสาธารณสมบัติของแผ่นดินต้องยื่นคำขอตามแบบพิมพ์ (คำขอ ๓) ต่อพนักงานเจ้าหน้าที่ ณ ที่ว่าการอำเภอท้องที่ข้อ ๕. เมื่อได้รับคำขอตามข้อ ๔ แล้ว ให้พนักงานเจ้าหน้าที่พิจารณาคำขอเมื่อเห็นสมควรอนุญาตก็ให้เรียกเก็บเงินอากรตามอัตราที่กำหนดในกฎกระทรวง และออกใบอนุญาตตามแบบพิมพ์(อนุญาต ๔)ให้ไว้ ณ วันที่ ๑๔ เมษายน พ.ศ. ๒๔๙๐จรูญ สืบแสงรัฐมนตรีว่าการกระทรวงเกษตราธิการ[เอกสารแนบท้าย]๑. คำขออนุญาตขุดหรือสร้างบ่อล่อสัตว์น้ำหรือบ่อเลี้ยงสัตว์น้ำหรือวิดหรือทำให้น้ำในบ่อแห้งหรือลดน้อยลง(คำขอ ๔)๒.ใบอนุญาตให้ขุดหรือสร้างบ่อล่อสัตว์น้ำหรือบ่อเลี้ยงสัตว์น้ำหรือวิดหรือทำให้น้ำในบ่อแห้งหรือลดน้อยลง(อนุญาต ๔)(ดูข้อมูลจากภาพกฎหมาย)จุฑามาศ/ปรับปรุง๒๙ กรกฎาคม ๒๕๕๘[๑] ราชกิจจานุเบกษาเล่ม ๖๔/ตอนที่ ๑๗/ฉบับพิเศษ หน้า ๒๔/๑๔ เมษายน ๒๔๙๐
ประกาศคณะกรรมการตรวจเงินแผ่นดินประกาศคณะกรรมการตรวจเงินแผ่นดินเรื่องเทียบตำแหน่งข้าราชการสำนักงานการตรวจเงินแผ่นดิน[๑] ตามประกาศคณะกรรมการตรวจเงินแผ่นดินลงวันที่ ๑๔ กันยายน พ.ศ. ๒๕๖๐ เรื่องการแบ่งส่วนราชการและอำนาจหน้าที่ภายในของสำนักงานการตรวจเงินแผ่นดิน พ.ศ. ๒๕๖๐ มีผลใช้บังคับตั้งแต่วันที่๑๙ กันยายน ๒๕๖๐ โดยคณะกรรมการตรวจเงินแผ่นดิน (คตง.)กำหนดตำแหน่งและระดับตำแหน่งของข้าราชการสำนักงานการตรวจเงินแผ่นดินให้สอดคล้องกับการแบ่งส่วนราชการและอำนาจหน้าที่ภายในของสำนักงานการตรวจเงินแผ่นดินพ.ศ. ๒๕๖๐ และให้ความเห็นชอบการปรับปรุงตำแหน่งผู้ตรวจเงินแผ่นดินและผู้ตรวจเงินแผ่นดินภาค เป็นตำแหน่งผู้ตรวจเงินแผ่นดินตำแหน่งประเภทบริหารระดับสูง ตั้งแต่วันที่ ๕ กันยายน ๒๕๖๐ดังนั้นเพื่อประโยชน์ในการบริหารงานบุคคลของสำนักงานการตรวจเงินแผ่นดินอาศัยอำนาจตามความในมาตรา ๕ มาตรา ๕๒ และมาตรา ๕๕ (๑) แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดินพ.ศ. ๒๕๔๒ คำสั่งหัวหน้าคณะรักษาความสงบแห่งชาติ ที่ ๒๙/๒๕๕๘ ลงวันที่ ๑๖ กันยายนพ.ศ. ๒๕๕๘ เรื่องการเลือกกรรมการแทนตำแหน่งที่ว่างในคณะกรรมการตรวจเงินแผ่นดินและการดำเนินการเพื่อสรรหาผู้ดำรงตำแหน่งในองค์กรอิสระข้อ ๓ ประกาศคณะรักษาความสงบแห่งชาติ ที่ ๒๔/๒๕๕๗ ลงวันที่ ๒๓ พฤษภาคม พ.ศ. ๒๕๕๗เรื่อง ให้พระราชบัญญัติประกอบรัฐธรรมนูญมีผลบังคับใช้ต่อไป ข้อ ๗ (๓)ของระเบียบคณะกรรมการตรวจเงินแผ่นดิน ว่าด้วยการบริหารงานบุคคล พ.ศ. ๒๕๕๕และที่แก้ไขเพิ่มเติม ประธานกรรมการตรวจเงินแผ่นดินโดยความเห็นชอบของคณะกรรมการตรวจเงินแผ่นดินจึงยกเลิกประกาศคณะกรรมการตรวจเงินแผ่นดิน ลงวันที่ ๒๕ มีนาคม พ.ศ. ๒๕๕๘ เรื่องเทียบตำแหน่งข้าราชการสำนักงานการตรวจเงินแผ่นดินและออกประกาศเกี่ยวกับการเทียบตำแหน่งข้าราชการสำนักงานการตรวจเงินแผ่นดินไว้ดังต่อไปนี้ตำแหน่ง ตำแหน่งเทียบเท่า- ผู้ตรวจเงินแผ่นดิน (นักบริหาร) -รองผู้ว่าการตรวจเงินแผ่นดิน (นักบริหาร)ตำแหน่งประเภทบริหาร ระดับสูง ตำแหน่งประเภทบริหารระดับสูง- ที่ปรึกษาการตรวจเงินแผ่นดิน -รองผู้ว่าการตรวจเงินแผ่นดิน (นักบริหาร)(นักวิชาการตรวจเงินแผ่นดิน) ตำแหน่งประเภทบริหารระดับสูงตำแหน่งประเภทวิชาการ ระดับทรงคุณวุฒิทั้งนี้ตั้งแต่บัดนี้เป็นต้นไปประกาศ ณ วันที่ ๑๙กันยายน พ.ศ. ๒๕๖๐พิศิษฐ์ ลีลาวชิโรภาสผู้ว่าการตรวจเงินแผ่นดินใช้อำนาจหน้าที่แทนประธานกรรมการตรวจเงินแผ่นดินภวรรณตรี/จัดทำ๑๒ ตุลาคม ๒๕๖๐ปุณิกา/ตรวจ๑๒ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๐๐ ก/หน้า ๒๗/๒๙ กันยายน ๒๕๖๐
ประกาศธนาคารแห่งประเทศไทยที่ สกง. 110 /2555เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนธันวาคม 2555--------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วันในเดือนธันวาคม 2555อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทยอายุไม่เกิน 15 วันดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.52/13/55 | 30,000 | 27 ธันวาคม 2555 | 2/1/56 - 15/1/56 | 13 |อื่นๆ - 4. วันเริ่มต้นบังคับใช้ ตั้งแต่วันที่ 26 ธันวาคม 2555ผู้มีอํานาจลงนาม - ประกาศ ณ วันที่ 25 ธันวาคม 2555 (นางจันทวรรณ สุจริตกุล)ผู้ช่วยผู้ว่าการ สายตลาดการเงินผู้ว่าการแทน
ประกาศธนาคารแห่งประเทศไทยที่ สกง. 33/2552เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันประจําเดือนเมษายน พ.ศ. 2552------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วัน ประจําเดือนเมษายน พ.ศ. 2552อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.36/14/52 | 30,000 | 9 เมษายน 2552 | 16/4/52 - 30/4/52 | 14 || พ.37/11/52 | 50,000 | 10 เมษายน 2552 | 17/4/52 - 28/4/52 | 11 |อื่นๆ - 4. วันเริ่มต้นบังคับใช้ ตั้งแต่วันที่ 8 เมษายน 2552ผู้มีอํานาจลงนาม - ประกาศ ณ วันที่ 8 เมษายน 2552 (นางสุชาดา กิระกุล)ผู้ช่วยผู้ว่าการ สายตลาดการเงินผู้ว่าการ แทน
ประกาศคณะกรรมการกํากับหลักทรัพย์และตลาดหลักทรัพย์ที่ กน. 10/2545เรื่อง หลักเกณฑ์ เงื่อนไข และวิธีการจัดการกองทุนส่วนบุคคล(ฉบับที่ 5) อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 แห่งพระราชบัญญัติหลักทรัพย์และตลาดหลักทรัพย์พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2)พ.ศ. 2542 คณะกรรมการ ก.ล.ต. ออกข้อกําหนดไว้ดังต่อไปนี้ ข้อ 1 ให้ยกเลิกข้อ 23 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 4/2544 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล (ฉบับที่ 3) ลงวันที่ 2 กุมภาพันธ์ พ.ศ. 2544 ข้อ 2 ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2545 เป็นต้นไป ประกาศ ณ วันที่ 1 กุมภาพันธ์ พ.ศ. 2545 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๖๘๖ (พ.ศ. ๒๕๕๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมระบบการใช้ก๊าซธรรมชาติอัดเป็นเชื้อเพลิงในยานยนต์เล่ม1 ข้อกำหนดด้านความปลอดภัย[๑] อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมระบบการใช้ก๊าซธรรมชาติอัดเป็นเชื้อเพลิงในยานยนต์เล่ม 1 ข้อกำหนดด้านความปลอดภัยมาตรฐานเลขที่ มอก. 2333เล่ม 1 - 2550 ไว้ดังมีรายละเอียดต่อท้ายประกาศนี้ประกาศณ วันที่ ๒๖ กุมภาพันธ์ พ.ศ. ๒๕๕๐โฆสิตปั้นเปี่ยมรัษฎ์รัฐมนตรีว่าการกระทรวงอุตสาหกรรม[เอกสารแนบท้าย]๑.มาตรฐานผลิตภัณฑ์อุตสาหกรรมระบบการใช้ก๊าซธรรมชาติอัดเป็นเชื้อเพลิงในยานยนต์เล่ม 1 ข้อกำหนดด้านความปลอดภัย (มอก.2333 เล่ม 1-2550)(ดูข้อมูลจากภาพกฎหมาย)โสรศ/ผู้จัดทำ๑๓มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๖๘ ง/หน้า ๖/๖ มิถุนายน ๒๕๕๐
ประกาศธนาคารแห่งประเทศไทยที่ สกง. 101/2551เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันประจําเดือนธันวาคม พ.ศ. 2551-------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วัน ประจําเดือนธันวาคม พ.ศ. 2551อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.126/14/51 | 60,000 | 18 ธันวาคม 2551 | 22/12/51 - 5/2/52 | 14 || พ.127/14/51 | 60,000 | 19 ธันวาคม 2551 | 23/12/51 - 6/1/52 | 14 |อื่นๆ - 4. วันเริ่มต้นบังคับใช้ ตั้งแต่วันที่ 17 ธันวาคม 2551ผู้มีอํานาจลงนาม - ประกาศ ณ วันที่ 16 ธันวาคม 2551 (นางสุชาดา กิระกุล)ผู้ช่วยผู้ว่าการ สายตลาดการเงินผู้ว่าการแทน
คำพิพากษาศาลฎีกาที่ 63585หลักกฎหมาย: ฎีกาว่าโจทก์มิได้นำเช็คค้ำประกันหนี้ไปขึ้นเงินจากธนาคารเมื่อครบกำหนดชำระหนี้เป็นฎีกาในปัญหาข้อเท็จจริงเมื่อคดีมีทุนทรัพย์ไม่เกิน 50,000 บาท และศาลอุทธรณ์พิพากษายืนจึงต้องห้ามฎีกาตามประมวลกฎหมายวิธีพิจารณาความแพ่งมาตรา 248ส่วนข้อที่ว่า โจทก์ผ่อนผันการชำระหนี้ให้แก่ลูกหนี้โดย ว. ผู้ค้ำประกันผู้มรณะไม่ได้รับการบอกกล่าว หนี้จึงเป็นอันระงับไปตาม ประมวลกฎหมายแพ่งและพาณิชย์ มาตรา700 จำเลยซึ่งเป็นทายาทจึงไม่ต้องรับผิดซึ่งเป็นข้อกฎหมายนั้น เมื่อเป็นข้อที่ไม่ได้ยกขึ้นว่ากันมาแล้วในศาลอุทธรณ์ จึงฎีกาไม่ได้ตามประมวลกฎหมายวิธีพิจารณาความแพ่งมาตรา 249 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 108/2523นายศรียง แซ่ภูโจทก์นายเจริญ สมศรี กับพวกจำเลย ป.วิ.พ. ม. 248, ม. 249ฎีกาว่าโจทก์มิได้นำเช็คค้ำประกันหนี้ไปขึ้นเงินจากธนาคารเมื่อครบกำหนดชำระหนี้เป็นฎีกาในปัญหาข้อเท็จจริงเมื่อคดีมีทุนทรัพย์ไม่เกิน 50,000 บาท และศาลอุทธรณ์พิพากษายืนจึงต้องห้ามฎีกาตามประมวลกฎหมายวิธีพิจารณาความแพ่งมาตรา 248ส่วนข้อที่ว่า โจทก์ผ่อนผันการชำระหนี้ให้แก่ลูกหนี้โดย ว. ผู้ค้ำประกันผู้มรณะไม่ได้รับการบอกกล่าว หนี้จึงเป็นอันระงับไปตาม ประมวลกฎหมายแพ่งและพาณิชย์ มาตรา700 จำเลยซึ่งเป็นทายาทจึงไม่ต้องรับผิดซึ่งเป็นข้อกฎหมายนั้น เมื่อเป็นข้อที่ไม่ได้ยกขึ้นว่ากันมาแล้วในศาลอุทธรณ์ จึงฎีกาไม่ได้ตามประมวลกฎหมายวิธีพิจารณาความแพ่งมาตรา 249(จรัญ สำเร็จประสงค์-ขจร หะวานนท์-แถมชัย สิทธิไตรย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 108/2523นายศรียง แซ่ภูโจทก์นายเจริญ สมศรี กับพวกจำเลย ป.วิ.พ. ม. 248, ม. 249ฎีกาว่าโจทก์มิได้นำเช็คค้ำประกันหนี้ไปขึ้นเงินจากธนาคารเมื่อครบกำหนดชำระหนี้เป็นฎีกาในปัญหาข้อเท็จจริงเมื่อคดีมีทุนทรัพย์ไม่เกิน 50,000 บาท และศาลอุทธรณ์พิพากษายืนจึงต้องห้ามฎีกาตามประมวลกฎหมายวิธีพิจารณาความแพ่งมาตรา 248ส่วนข้อที่ว่า โจทก์ผ่อนผันการชำระหนี้ให้แก่ลูกหนี้โดย ว. ผู้ค้ำประกันผู้มรณะไม่ได้รับการบอกกล่าว หนี้จึงเป็นอันระงับไปตาม ประมวลกฎหมายแพ่งและพาณิชย์ มาตรา700 จำเลยซึ่งเป็นทายาทจึงไม่ต้องรับผิดซึ่งเป็นข้อกฎหมายนั้น เมื่อเป็นข้อที่ไม่ได้ยกขึ้นว่ากันมาแล้วในศาลอุทธรณ์ จึงฎีกาไม่ได้ตามประมวลกฎหมายวิธีพิจารณาความแพ่งมาตรา 249(จรัญ สำเร็จประสงค์-ขจร หะวานนท์-แถมชัย สิทธิไตรย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ